Araratnews.am-ը կապ հաստատեց էներգետիկայի եւ բնական պաշարների նախարարի պաշտոնակատար Գարեգին Բաղրամյանի հետ՝ պարզաբանում լսելու: «Այդ տեղեկությունը աբսուրդ է»,- ասաց նախարարի պաշտոնակատարը եւ հիշեցրեց կառավարության երեկվա նիստից հետո լրագրողներին հայտնած իր տեղեկությունը: Մասնավորապես, եթե ինչ-որ մեկն ունի գազի սակագինն էժանացնելու մեխանիզմ, ապա որեւէ պաշտոնյա չի կարող արգելել դրա հրապարակայնացումն ու վարչապետի մոտ քննարկումը: Ավելին՝ Բաղրամյանն ասաց, որ պատրաստ է անձամբ ընդունելու գազի սակագնի իջեցման մեխանիզմն ունեցողին լրատվամիջոցների ներկայությամբ: «Հիմա որեւէ այդպիսի հստակ հաշվարկ չկա»,- հավատացրեց գործադիր մարմնի անդամը: